

VALSTYBĖS ĮMONĖS TURTO BANKO

GENERALINIS DIREKTORIUS

# ĮSAKYMAS

# DĖL VALSTYBĖS TURTO PERDAVIMO

# PAGAL PANAUDOS SUTARTĮ

2019 m. sausio 7 d. Nr. P12-1

Vilnius

Vadovaudamasis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 19 straipsniu, įgyvendindamas Valstybės nekilnojamojo turto centralizuoto valdymo, naudojimo, disponavimo juo ir naujo administracinės paskirties valstybės nekilnojamojo turto įsigijimo tvarkos aprašą, patvirtintą Lietuvos Respublikos Vyriausybės 2015 m. vasario 11 d. nutarimu Nr. 148 „Dėl valstybės nekilnojamojo turto centralizuoto valdymo įgyvendinimo“, p e r d u o d u:

1. Valstybinei duomenų apsaugos inspekcijai jos nuostatuose šiuo metu numatytai veiklai vykdyti pagal centralizuotai valdomo valstybės turto valdytojui patikėjimo teise perduoto administracinės paskirties valstybės nekilnojamojo turto panaudos sutartį iki 2038 m. lapkričio 7 d. laikinai neatlygintinai valdyti ir naudotis valstybei nuosavybės teise priklausantį, šiuo metu valstybės įmonės Turto banko patikėjimo teise valdomą turtą: administracines patalpas Vilniuje, L. Sapiegos g. 17 (unikalus pastato numeris – 1090-0004-2017, bendras pastato plotas – 2 068,22 kv. metro, perduodamų patalpų indeksai – nuo 1-3 iki 1-7, nuo 1-9 iki 1-11, nuo 1-16 iki 1-18, nuo 1-20 iki 1-58, perduodamų patalpų bendras plotas – 235,77 kv. metro, dalį bendro naudojimo patalpų, kurių indeksai – nuo a5 iki a8, 1-1, 1-12, perduodamų bendro naudojimo patalpų dalies bendras plotas – 61,76 kv. metro, visų perduodamų patalpų bendras plotas – 297,53 kv. metro).

2. Lietuvos metrologijos inspekcijai jos nuostatuose šiuo metu numatytai veiklai vykdyti pagal centralizuotai valdomo valstybės turto valdytojui patikėjimo teise perduoto administracinės paskirties valstybės nekilnojamojo turto panaudos sutartį 15 metų laikinai neatlygintinai valdyti ir naudotis valstybei nuosavybės teise priklausantį, šiuo metu valstybės įmonės Turto banko patikėjimo teise valdomą turtą: administracines patalpas Utenoje, Maironio g. 1 (unikalus pastato numeris – 8293-9001-9016, bendras pastato plotas – 186,09 kv. metro, perduodamų patalpų indeksai – 1-3, 1-4, perduodamų patalpų bendras plotas – 17,12 kv. metro, dalį bendro naudojimo patalpų, kurių indeksai – 1-1, nuo 1-6 iki 1-9, perduodamų bendro naudojimo patalpų dalies bendras plotas – 8,41 kv. metro, visų perduodamų patalpų bendras plotas – 25,53 kv. metro).

Generalinis direktorius Mindaugas Sinkevičius

Parengė

Rūta Motiejūnaitė